laion/Wikipedia-Exotic huggingface dataset:
הילד עם האופניים

הילד עם אופניים (בצרפתית: Le gamin au vélo) הוא סרט דרמה משנת 2011 של האחים ז'אן-פייר ולוק דרדאן, בכיכובם של תומה דורה וססיל דה פראנס. הסרט מספר את סיפורו של סיריל, ילד בן 12 נטוש ומופרע, המתגורר בפנימיה, ונחוש למצוא מחדש את אביו. סמנתה, בעלת מספרה הנקלעת לאחד מאירועי הבריחה של סיריל במטרה למצוא את אביו, מחליטה לפורש עליו את חסותה. הסרט הופק בבלגיה ובצרפת. אף על הסרט נשאר נאמן לריאליזם הקולנועי שאפיין את סרטיהם הקודמות של האחים, הסרט נבדל מהם בשל שימוש באסתטיקה ומיז-אנ-סצנה בהירה יחסית, ובתסריט השואב השראה מאגדות (בדומה לנעשה בשלהי הנאו-ריאליזם האיטלקי). בסרט זה, בשונה מסרטים אחרים של האחים דרדאן נעשה שימוש במוזיקה נונ-דיאגטית בפסקול. הופעת הבכורה של הסרט התקיימה בפסטיבל הקולנוע בקאן בשנת 2011 בו זכה בגרנד פרי (לצד "היו זמנים באנטוליה" של נורי בילגה ג'יילאן). תומאס דורה (אנ') – סיריל קתול ססיל דה פראנס – סמנתה, ספרית והאומנת של סיריל ז'רמי רנייה – גיא קתול, אביו של סיריל פבריציו רונגיונה (אנ') – מוכר ספרים אגון די מאטאו (צר') – ווסקר, נער אלים אוליבייה גורמה (אנ') – מנהל בית קפה Myriem Akheddiou (אנ') – אסיסטנטית אתר האינטרנט הרשמי של הילד עם האופניים "הילד עם האופניים", במסד הנתונים הקולנועיים IMDb (באנגלית) "הילד עם האופניים", באתר נטפליקס "הילד עם האופניים", באתר AllMovie (באנגלית) "הילד עם האופניים", באתר Rotten Tomatoes (באנגלית) "הילד עם האופניים", באתר Box Office Mojo (באנגלית) "הילד עם האופניים", באתר Metacritic (באנגלית) "הילד עם האופניים", באתר אידיבי "הילד עם האופניים", באתר Hulu סרטים (באנגלית) "הילד עם האופניים", במסד הנתונים הקולנועיים KinoPoisk (ברוסית) הילד עם האופניים: תנועה ורגש מאמר מאת ג'ף אנדרו באוסף קריטריון (באנגלית) שמוליק דובדבני, "הילד עם האופניים": לא צריך גלגלי עזר, באתר ynet, 1 בפברואר 2012 זהר וגנר, "הילד עם האופניים": תקווה במקום גלגלי עזר, באתר הארץ, 26 בינואר 2012 Lemercier, Fabien (6 במאי 2010). "Dardenne brothers and Kusturica in Wild Bunch line-up". Cineuropa. נבדק ב-2011-01-14. {{cite web}}: (עזרה)
ל'אוסאנוגרפיק

ל'אוסאנוגרפיק (בספרדית: L'Oceanogràfic) הוא אושנריום (אקווריום ציבורי), הממוקם על ערוץ נהר הטוריה היבש מדרום-מזרח למרכז העיר ולנסיה בספרד, בו מיוצגים בתי גידול ימיים שונים. הוא משולב בתוך המתחם התרבותי המכונה עיר האמנויות והמדעים ונפתח ב-14 בפברואר 2003. זהו חלל המוקדש להיכרות עם העולם התת-ימי הכולל אקווריומים ענקיים, מופעי דולפינים ובריכות מים עם בעלי חיים שונים. זהו אקווריום האוקיינוגרפיה הגדול ביותר באירופה, בשטח של 110,000 מ"ר ו-42 מיליוני ליטרים של מים. המבנה בנוי בצורת חבצלת מים והוא פרי עבודתו של האדריכל פליקס קנדלה. ל'אוסאנוגרפיק הוא המתחם הגדול מסוגו באירופה, המשתרע על פני 110,000 מטרים רבועים (1,200,000 רגל רבוע) ומחזיק בנפח של 42,000,000 ליטר (11,000,000 גלון) של מים, כולל דולפינריום בנפח 26,000,000 ליטר (6,900,000 גלון) ומיכל בנפח 7,000,000 ליטר (1,800,000 גלון) המדמה אוקיינוס עם דמויי כריש, בטאים ודגים אחרים. בל'אוסאנוגרפיק מתגוררים 45,000 בעלי חיים מ-500 מינים שונים - כולל כרישים, פינגוויניים, דולפינים, אריות ים, סוסי ים, לווייתני בלאוגה, ציפורים, זוחלים וחסרי חוליות - כולם מאכלסים תשעה מגדלים תת-מימיים דו-קומתיים המייצגים את המערכות האקולוגיות העיקריות של כדור הארץ. האקווריומים משתמשים במי ים שנשאבים מחוף "לה מלווה-רוזה". הפארק מחולק לעשרה אזורים: האזורים הימיים מסודרים לבתי גידול ים תיכוניים, האוקיינוסים הארקטיים, איים, הטרופיים, הים הממוזג וים סוף. הפארק כולל גם דולפינריום, על שטח של ביצות מנגרובים וביצות. במקום גם גינה עם יותר מ-80 מינים שונים של צמחים. מבנה הקליפה הדק מבטון מזוין בסיבי פלדה תוכנן על ידי האדריכל הנודע פליקס קנדלה, בגיל 87 בשנת 1997, ומהנדסי המבנים אלברטו דומינגו וקרלוס לאזארו. צורת הפרבולה ההיפרבולית הייחודית של הגג מזכירה את מסעדת לוס מנטיאליס במקסיקו סיטי, אותה תכננה קנדלה בשנת 1958. ל'אוסאנוגרפיק מופעל כיום בשותפות עם מרכז המדע הימי בוונקובר, קולומביה הבריטית, קנדה. אל ל'אוסאנוגרפיק ניתן להגיע באמצעות מטרו, לרדת בתחנת Alameda או באמצעות קווי האוטובוס מספר 15, 25 ו-95. מדיה וקבצים בנושא ל'אוסאנוגרפיק בוויקישיתוף אתר האינטרנט הרשמי של ל'אוסאנוגרפיק (באנגלית) אתר האינטרנט הרשמי של ל'אוסאנוגרפיק (בספרדית) "L'Oceanogràfic - Restaurant". structurae.net. נבדק ב-10 ביוני 2020. {{cite web}}: (עזרה) "L'Oceanogràfic - Access Building". structurae.net. נבדק ב-10 ביוני 2020. {{cite web}}: (עזרה) Miller, Michelle (14 באפריל 2014). "AD Classics: Los Manantiales / Felix Candela". archdaily.com. נבדק ב-10 ביוני 2020. {{cite web}}: (עזרה)
שרי בוסטוס

שרי בוסטוס (באנגלית: Cheri Bustos; נולדה ב-17 באוקטובר 1961) היא פוליטיקאית אמריקאית, חברת המפלגה הדמוקרטית שכיהנה כחברת בית הנבחרים של ארצות הברית מטעם מחוז הקונגרס ה-17 של אילינוי. בוסטוס נטולד בספרינגפילד שבאילינוי אחת משלושה ילדיהם של ג'ין ואן קולאהן. ב-1983 סיימה תואר ראשון במדע המדינה מאוניברסיטת מרילנד וב-1985 סיימה תואר שני בעיתונאות מאוניברסיטת אילינוי בספרינגפילד. היא עבדה ככתבת בעיתון ב"Quad-City Times" המסקר את אזור "מרובע הערים" (Quad Cities). בשנים 2001 עד 2011 עבדה כמנהל התקשורת התאגידית וכסגנית נשיא ברשת מרפאות ובתי חולים. ב-2007 נבחרה למועצת העיר איסט מולין שבאילינוי וכיהנה עד ספטמבר 2011, עת הודיעה על כוונתה להתמודד לקונגרס האמריקאי. בבחירות 2012 התמודדה מטעם המפלגה הדמוקרטית לנציגות המחוז ה-17 של אילינוי בבית הנבחרים. היא גברה על חבר הקונגרס המכהן בובי שילינג ברוב של 53% ובבחירות 2014 גברה עליו שוב ברוב של 55%. היא ניצחה בקלות בבחירות ב-2016 וב-2018, וב-2020 התמודדה נגד אסתר ג'ון קינג וגברה עליה ברוב של 52%. בבית הנבחרים מכהנת כחברת ועדת החקלאות, ועדת התחבורה והתשתיות, וועדת ההקצבות. בקונגרס ה-117 היא מכהנת כיו"ר משותף של ועדת ההיגוי של הסיעה הדמוקרטית בבית הנבחרים (יחד עם אריק סוולוול, וברברה לי). ב-30 באפריל 2021 הכריזה בוסטוס על פרישתה מבית הנבחרים של ארצות הברית לקראת בחירות 2022. בוסטוס נשואה לגרי והם הורים לשלושה בנים. מדיה וקבצים בנושא שרי בוסטוס בוויקישיתוף אתר האינטרנט הרשמי של שרי בוסטוס שרי בוסטוס, ברשת החברתית פייסבוק שרי בוסטוס, ברשת החברתית אקס (טוויטר) שרי בוסטוס, ברשת החברתית אינסטגרם שרי בוסטוס, ברשת החברתית LinkedIn שרי בוסטוס, סרטונים בערוץ היוטיוב שרי בוסטוס, באתר המדריך הביוגרפי של הקונגרס של ארצות הברית (באנגלית) ג'ניפר בנדרי, Democrat Cheri Bustos Announces Retirement From Congress, באתר הפיגנטון פוסט, 30 באפריל 2021 (באנגלית)
מר בלנדינגס בונה את בית חלומותיו

מר בלנדינגס בונה את בית חלומותיו (באנגלית: Mr. Blandings Builds His Dream House) הוא סרט קומדיה אמריקאי בשחור-לבן משנת 1948, בבימויו של ה.ק. פוטר, עם קרי גרנט, מירנה לוי ומלווין דאגלס בתפקידים הראשיים. התסריט מבוסס על רב מכר בשם זה משנת 1946 מאת אריק הודג'ינס (אנ') (1946). בספר הוא מתאר את צרותיו כשרצה לבנות בית גדול לבני משפחתו ונכנס לחובות. זה שיתוף הפעולה השלישי והאחרון של קרי גרנט ומירנה לוי לאחר "כנפיים בחשיכה" (1935) ו"הרווק ובת הטיפש עשרה" (1947). מלווין דאגלס גם מלווה בקולו את סיפור העלילה. ג'יימס "גים" בלנדינגס (קרי גרנט) ורעייתו מיוריאל (מירנה לוי) גרים עם שתי בנותיהן בדירה קטנה במנהטן. ג'ים הוא רעיונאי בחברת פרסום ומתחבט בזמן האחרון למצוא סיסמת פרסומת מתאימה למותג WHAM של בשר חזיר (HAM), אם לא יצליח, מישרתו בסכנה. הדירה קטנה וזקוקה לשיפוץ שיסתכם ב-7,000 דולר. הם מחליטים במקום זה לרכוש בית עם שטח בקונטיקט הסמוכה. סוכן נדל"ן ממולח מצליח לשנע אותם לרכוש בית גדול בן 200 שנים עם "היטוריה" כי במקום זה השקה גנרל הורשיו גייטס את סוסיו במהלך מלחמת העצמאות של ארצות הברית. הם רוכשים את המקום ב-10,000 דולר. ביל קול (מלווין דאגלס) הוא עורך דין וידיד המשפחה. בעבר למד עם מיוריאל והיה בן זוגה. הוא קורא את החוזה ומגלה שעל הבניין יש משכנתא וכי שילמו מחיר מופרז. מסתבר שהבניין הוא למעשה חורבה ויש להרסו ולבנות בנותו מחדש. הזוג מציג בפני הארכיטקט סימס (רג'יינלד דני), הוראות להרחיב את הבניין, להוסיף חדרים וחדרים שרות ומתברר שעל כל זה עליהם להוסיף עוד 11,000 דולר. ג'ים מיואש לאחר שרוקן את כל קופות החיסכון שלו. בני הזוג מתחילים לריב וג'ים חושד במיוריאל שיש לה קשר עם ביל. ההוצאות מאמירות וג'ים מיואש. הוא מסתגר במשרד החברה כל הלילה ועדיין לא מצא סיסמה טובה למוצר. לפנות בוקר הוא חוזר לבית בקונטיקט ומגיע למסקנה כי "יש דברים שנקנים דרך הלב ולא דרך הראש". כשהם יושבים לאכול מפטירה העוזרת גוסי (לואיז ביוורס) את המשפט "If you ain't eatin' Wham, you ain't eatin' ham". ג'ים קופץ משמחה אכן הסיסמה הצליחה ומקומו של ג'ים בחברה הובטח. לבסוף רואים את הבית החדש עם השטח הנרחב והבנות שמשחקות וג'ים אוחז בידו את הספר "מר בלנדינגס בונה את בית חלומותיו" ומזמין את כולם לבקר בביתו החדש. "מר בלנדינגס בונה את בית חלומותיו", במסד הנתונים הקולנועיים IMDb (באנגלית) "מר בלנדינגס בונה את בית חלומותיו", באתר נטפליקס "מר בלנדינגס בונה את בית חלומותיו", באתר AllMovie (באנגלית) "מר בלנדינגס בונה את בית חלומותיו", באתר Rotten Tomatoes (באנגלית) "מר בלנדינגס בונה את בית חלומותיו", באתר Box Office Mojo (באנגלית) "מר בלנדינגס בונה את בית חלומותיו", במסד הנתונים הקולנועיים KinoPoisk (ברוסית) מר בלנדינגס בונה את בית חלומותיו, באתר אנציקלופדיה בריטניקה (באנגלית) קדימון למר בלנדינגס בונה את בית חלומותיו, באתר יוטיוב קרי גרנט ומירנה לוי מתכננים את בית החלומות עם הארכיטקט, באתר יוטיוב מר בלנדינגס בונה את בית חלומותיו, באתר TCM
מטאראם (עיר)

מטאראם (באינדונזית: Mataram) היא בירת מחוז מערב איי סונדה הקטנים באינדונזיה. נוסף על היותה בירת המחוז, מטאראם הפכה גם למרכז השלטון, החינוך, המסחר, התעשייה והשירותים. העיר מטאראם מורכבת משלוש עיירות, ממערב למזרח, אמפנאן, מטאראם וצ'אקראנגארה. שכל אחת אמנם משמשת כעיירה בפני עצמה אך הן מתנהלות יחד. אמפנאן היא עיר הנמל, במטאראם נמצאים המשרדים הממשלתיים של המחוז וצ'אקראנגארה היא המרכז המסחרי הגדול באי. העיר שוכנת באי לומבוק המהווה חלק משרשרת איי סונדה הקטנים על חוף האוקיינוס ההודי ומוקפת מכיווני צפון, דרום ומזרח בנפת מערב לומבוק (אם כי מבחינה אדמיניסטרטיבית היא אינה חלק מנפה זו). העיר מטאראם היא עיר נמל וכיאה לעיר נמל היא שטוחה יחסית כשהגובה המרבי בה הוא 50 מ' מעל פני הים. המבנה הגאולוגי של העיר מטראם הוא ברובו משקעי חרסית וטוף שהם מרבצי סחף שמקורם בפעילות הר הגעש רינג'אני. במטאראם יש אקלים מונסוני טרופי (Am) הכולל שתי עונות, העונה הגשומה והעונה היבשה. עם גשמים עזים מנובמבר עד מרץ ומשקעים מתונים מאפריל עד אוקטובר. והטמפרטורה נעה בין 20.1 מעלות צלזיוס ביולי ועד 31.6 מעלות צלזיוס בנובמבר. בחודשים ינואר עד מרץ הלחות באוויר היא המרבית והיא יכולה להגיע ל-83% ואילו הלחות המינימלית שיורדת עד ל-77% היא בחודשים אוגוסט וספטמבר. במטאראם ישנם בממוצע 120 ימי גשם בשנה וכמות המשקעים בה נעה בין 1,200 ל-2,000 מ"מ גשם בשנה. העיר מורכבת מ-6 אזורים מנהליים (Kacamatan), הכוללים 50 כפרים/שכונות (Kampung). על פי מפקד האוכלוסין משנת 2020 אוכלוסיית העיר מנתה 429,651 תושבים. בני סאסאק (אנ') הם תושבי לומבוק הילידים ומהווים את רוב תושבי מטאראם. במטאראם מתגוררים גם אנשים ממוצא באלינזי (אנ') ג'אוואניסי, סיני, פרקנאני (אנ') ממוצא אינדונזי וסיני מעורב ומספר קטן של אינדונזים ערבים (אנ'), בעיקר ממוצא תימני. האסלאם היא הדת של מעל 80% מאוכלוסיית מטאראם. ההינדואיזם היא הדת השנייה בגודלה עם 14% מהאוכלוסייה. והדתות האחרות שניתן למצוא במטאראם הן נצרות, בודהיזם וקונפוציאניזם. תושבי מטאראם מדברים בדרך כלל בסאסאקית (אנ'), שהיא שפת האם של תושבי הילידים בלומבוק. אינדונזית היא השפה הנפוצה ביותר בהקשרים עסקיים, כמו גם בענייני חינוך וממשל רשמיים. הטרמינל הראשי בעיר נקרא טרמינל מאנדליקה (באינדונזית: Terminal Mandalika) שנמצא במזרח העיר, מלבד זאת ישנו טרמינל נוסף הנקרא קבון רואק (Kebon Roek) שנמצא במערב העיר באזור אמפנאן. בספטמבר 2011 נסגר נמל התעופה של מטאראם, נמל התעופה סלאפראנג (אנ'), והוחלף ב[[[נמל התעופה הבינלאומי של לומבוק|נמל התעופה הבינלאומי של לומבוק]] (אנ') הממוקם כ-25 ק"מ דרום-מזרחית למטאראם במרכז האי לומבוק. בעבר הנמל המרכזי של מטאראם היה הנמל באמפאנן שהיה נמל ימי שוקק חיים, והיה ממוקם במערבה של העיר מטאראם. עם זאת, בשל העוצמה של זרמי הים של מיצר לומבוק, נבחר מיקום אידיאלי יותר עבור הנמל, שנמצא כעת בלמבר וממוקם כ-15 ק"מ דרומית לעיר מטאראם. מדיה וקבצים בנושא מטאראם בוויקישיתוף אתר האינטרנט הרשמי של מטאראם place/Mataram-historical-kingdom-Indonesia מטאראם, באתר אנציקלופדיה בריטניקה (באנגלית) Indonesia: Western Lesser Sunda Islands Province (Regencies and Cities) - Population Statistics, Charts and Map, www.citypopulation.de Dokumen rencana pembangunan investasi infrastruktur jangka menengah RPI2JM 2015-2019 Kota Mataram Badan Pusat Statistik, www.bps.go.id Peringatan
ג'וש ריצ'רדס

ג'ושוע קנת ריצ'רדס (באנגלית: Joshua Kenneth Richards; נולד ב-31 בינואר 2002) הוא טיקטוקר ויוטיובר קנדי. הוא פעיל במספר פלטפורמות מדיה חברתית ומשמש כמנהל האסטרטגיה הראשי בחברת טרילר (אנ'). ריצ'רדס נולד ב-31 בינואר 2002 בקולד ספרינגס, אונטריו. יש לו שני אחים צעירים, אוליביה וויליאם. הוא למד בתיכון הקתולי סנט מרי. ריצ'רדס פעיל מאוד ברשתות החברתיות השונות, ומוכר בעיקר בקרב בני נוער. נכון ליוני 2021, ערוץ הטיקטוק של ריצ'רדס מונה 25.2 מיליון עוקבים (מה שהופך אותו לטיקטוקר ה-53 בגודלו מבחינת מספר עוקבים), בעוד שערוץ היוטיוב שלו מונה 2.41 מיליון רשומים וחשבון האינסטגרם שלו מונה 7.3 מיליון עוקבים. לרוב הוא מעלה סרטוני ריקוד, ליפ-סינק ומערכוני וידאו קצרים. מאז ינואר 2020 הוא מתגורר בבית "סווי". הוא שיחק במספר סרטים, ביניהם "Brother's Keeper" ו-"Summertime Dropouts". במרץ 2020 ריצ'רדס הוציא לאור שיר דיס על ליל האדי בשם "Still Softish", יחד עם הטיקטוקר ברייס הול. ריצ'רדס הוא מייסד שותף של TalentX Entertainment. ביולי 2020, ריצ'רדס היה לאמן הראשון שחתם על חוזה הקלטות עם Talent X וורנר רקורדס. הוא משקיע ומנהל האסטרטגיה הראשי בחברת טרילר (אנ'). על פי דו"ח פורבס שפורסם באוגוסט 2020, ריצ'רדס הרוויח 1.5 מיליון דולר בשנת 2019 מעסקאות החסות הרבות שלו, מה שהופך אותו לכוכב הטיקטוק החמישי מבחינת כמות הרווחים. בשנת 2022 דורג במקום ה־17 ברשימת יוצרי התוכן המרוויחים ביותר של פורבס, עם רווחים של כ־5 מיליון דולר בשנת 2021. ג'וש ריצ'רדס, ברשת החברתית טיקטוק ג'וש ריצ'רדס, במסד הנתונים הקולנועיים IMDb (באנגלית) Williams, Kori (2020-04-02). "Here's Everything You Need to Know About TikTok Star Josh Richards". Seventeen (באנגלית אמריקאית). נבדק ב-2020-08-03. "Josh Richards - YouTube". www.youtube.com. נבדק ב-2020-08-04. Guglielmi, Jodi (23 ביולי 2020). "TikTok's Josh Richards Signs Recording Contract to 'Trailblaze a New Music Style'". People (באנגלית). נבדק ב-2020-08-03. {{cite web}}: (עזרה) Williams, Kori (2020-04-02). "Here's Everything You Need to Know About TikTok Star Josh Richards". Seventeen (באנגלית אמריקאית). נבדק ב-2020-08-03. Eggertsen, Chris (31 ביולי 2020). "Executive Turntable: TalentX Founder Named Triller Chief Strategy Officer, Radio Promo Vets Launch New Company". Billboard. נבדק ב-2020-08-03. {{cite web}}: (עזרה) Lee, Wendy (28 ביולי 2020). "Popular TikTok stars to leave platform for rival app over data privacy concerns". Los Angeles Times (באנגלית אמריקאית). נבדק ב-2020-08-03. {{cite web}}: (עזרה) Spangler, Todd (2020-08-06). "TikTok's Highest-Earning Star Is Addison Rae, Who Takes Home $5 Million per Year (Report)". Variety (באנגלית). נבדק ב-2020-08-13. Alexandra Sternlicht, Top Creators 2022, Forbes (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'וש ריצ'רדס".
השיטפונות ברומניה (1970)

בחודש מאי 1970, ברומניה, היו שיטפונות חזקים, שגרמו לנזקים גדולים לרכוש ואבדן חיי אדם. השיטפונות של מאי 1970 גרמו למותם של 52 בני אדם, להצפתם של 85.000 בתים ולהרס מלא של 13.000 מבנים. השיטפונות כיסו יותר ממיליון הקטרים ביותר מ-1500 יישובים. השיטפונות נגרמו על ידי המסה מהירה של שלגים, שירדו בהרים וגשמים ממושכים ושופעים. הגל הראשון של השיטפונות התרחש בימים 12 עד 15 במאי 1970 והשפיע על 37 מתוך 39 מחוזות רומניה. הגל השני של השיטפונות התרחש בימים 23 עד 25 במאי, כאשר רומניה הייתה בעיצומו של מאמץ לתקן את הנזקים של הגל הראשון. Balan Emanuel, Scurt istoric al inundaţiilor în spaţiul românesc în secolele XIII-XXI (ברומנית) Inundațiile din ’70: „Orașul a fost salvat” (ברומנית) Inundațiile din anul 1970 (GALERIE FOTO) (ברומנית)
חרבראנד ואן דן אקהאוט

חרבראנד ואן דן אקהאוט (בהולנדית: Gerbrand van den Eeckhout;‏ 19 באוגוסט 1621 – 29 בספטמבר 1674) היה צייר בתקופת תור הזהב של הולנד ותלמידו של הצייר רמברנדט. ואן דן אקהאוט נולד באמסטרדם, בנו של תכשיטן, מנוני שברח בשנת 1585 מאנטוורפן לצפון המדינה. בשנת 1631 נפטרה אמו. אשתו השנייה של אביו הייתה קורנליה דדל, בתו של מייסד וחבר לשכת דלפט של חברת הודו המזרחית ההולנדית. ארנולד הוברקן תיעד ביומנו כי ואן דן אקהאוט היה תלמידו של רמברנדט. בין היתר למד אצל רמברנדט עם הציירים פרדיננד בול וחוברט פלינק, אך נחשב לנחות מהם במיומנות ובניסיון. עד מהרה הוא הצליח בעבודתו עד שתמונותיו זוהו בטעות עם אלה של אדונו. בין מיטב יצירותיו של ואן דן אקהאוט הם "ישו במקדש" (1662), במינכן, והציור "המן ומרדכי היהודי" משנת 1665, שמוצג בלוטון האוס. ואן דן אקהאוט, לא היה נשוי. בסוף חייו התגורר עם גיסתו, האלמנה, בהרנגרכט, בחלק יוקרתי מאוד של התעלה. הוא נפטר באמסטרדם. מלומד עם ספריו אברהם ושלושת המלאכים (1656), ארמיטאז' חנה מציגה את שמואל בנה בפני עלי (בערך 1665), מוזיאון הלובר יונו, יופיטר ואיו (1672) יוסף ואחיו (1657) טירת סקוקלוסטר דיוקן עצמי מדיה וקבצים בנושא חרבראנד ואן דן אקהאוט בוויקישיתוף חרבראנד ואן דן אקהאוט, באתר אנציקלופדיה בריטניקה (באנגלית) City Archive Amsterdam Liedtke, W. (2007) Dutch Paintings in The Metropolitan Museum of Art, p. 185. Robinson, William W. (2016). Drawings from the age of Bruegel, Rubens, and Rembrandt: Highlights from the collection of the Harvard Art Museums. Cambridge, Mass.: Harvard Art Museums. p. 119. ISBN 9780300208047. Chisholm 1911.
How Do You Sleep?

"How Do You Sleep?" (בעברית: "איך אתה ישן?") הוא סינגל שהוקלט על ידי האישיות סם סמית'. השיר נכתב על ידי סמית', סוואן קוטצ'ה, מקס מרטין ואיליה סלמנזדה (אשר גם הפיק את השיר). השיר הוא הרצועה השנייה במהודרת הבונוס של האלבום Love Goes. הקליפ בוים על ידי גרנט סינגר ופריס גבל. בקליפ, ניתן לראות את סמית' עם להקת בנים אשר לבושים ללא חולצה, תוך שהם רוקדים. מידע על הסינגל "How Do You Sleep?" באתר מיוזיק בריינז מידע על היצירה "How Do You Sleep?" באתר Discogs מילות השיר "How Do You Sleep?" באתר Genius סרטון השיר "How Do You Sleep?" באתר יוטיוב מידע על הרצועה "How Do You Sleep?" באתר ספוטיפיי Sam Smith Dances His Feelings Away in ‘How Do You Sleep?’ Video Sam Smith vogues in video for dance-pop single How Do You Sleep? סם סמית', סוואן קוטצ'ה, מקס מרטין, איליה סלמנזדה Sam Smith Showcases His Dancing Talents In Music Video for 'How Do You Sleep?': Watch Sam Smith, Demi Lovato go glam as they sing about love struggles in new single, 'I'm Ready' Sam Smith, Demi Lovato Created a Literal Drag Race in "I'm Ready" Music Video 'I'm Ready' Review: Sam Smith and Demi Lovato create magic in Olympic-inspired beautifully infectious video Sam Smith Shares Video for New Song “How Do You Sleep?”: Watch SAM SMITH - HOW DO YOU SLEEP? (SONG) SAM SMITH - HOW DO YOU SLEEP? SAM SMITH - HOW DO YOU SLEEP? SAM SMITH - HOW DO YOU SLEEP? Sam Smith SAM SMITH - HOW DO YOU SLEEP? (SONG) SAM SMITH - HOW DO YOU SLEEP? (CHANSON) SAM SMITH HOW DO YOU SLEEP? DISCOGRAPHY SAM SMITH SAM SMITH - HOW DO YOU SLEEP? (SONG) Mūzikas Patēriņa Tops/ 34. nedēļa SAM SMITH - HOW DO YOU SLEEP? SAM SMITH - HOW DO YOU SLEEP? (SONG) SAM SMITH - HOW DO YOU SLEEP? (SONG) SAM SMITH - HOW DO YOU SLEEP? (SONG) Official Scottish Singles Sales Chart Top 100 RIAS International Top Charts Week 31 Digital Chart – Week 30 of 2019 SAM SMITH - HOW DO YOU SLEEP? (SONG) Sam SmithHow Do You Sleep? Official Singles Chart Top 100 Sam Smith Sam Smith Sam Smith Top 100 Songs Sam Smith Sam Smith Sam Smith Sam Smith Chile General China Airplay Chart/Foreign Language - 22/07/2019 EURO DIGITAL SONG SALES Rádiós Top 40 slágerlista Sam Smith 2019 31-os SAVAITĖS (liepos 26 – rugpjūčio 1 d.) SINGLŲ TOP100. Sam Smith week 41 (12 oktober 2019) Puerto Rico General SloTop50 – Slovenian official singles chart SAM SMITH - HOW DO YOU SLEEP? (SONG) Sam Smith Sam Smith jaaroverzichten 2019 rapports annuels 2019 CANADIAN HOT 100 TRACK TOP-100 2019 Digitālās Mūzikas Tops 2019 Top 100-Jaaroverzicht van 2019 OFFICIAL TOP 40 SINGLES TOP AFP/AUDIOGEST Semanas 01 a 52 de 2019 Schweizer Jahreshitparade 2019 End of Year Singles Chart Top 100 - 2019 HOT 100 SONGS POP SONGS ADULT POP SONGS Airplay 100 Topul Anului 2020 JAAROVERZICHTEN - SINGLE 2019 ARIA Charts – Accreditations – 2020 Singles Ultratop − Goud en Platina – singles 2019 Canadian single certifications – Sam Smith – How Do You Sleep? SAM SMITH "HOW DO YOU SLEEP?" Italian single certifications – Sam Smith – How Do You Sleep? Certificaciones OFFICIAL TOP 40 SINGLES Polish single certifications – Sam Smith – How Do You Sleep? TOP AFP/AUDIOGEST Semana 16 de 2020 Song How Do You Sleep? [?https://www.bpi.co.uk/award/15876-3877-1 Sam Smith How Do You Sleep] HOW DO YOU SLEEP?
מונקו (פירושונים)

האם התכוונתם ל... מונקו – נסיכות המהווה עיר-מדינה באירופה מונקו (כדורגל) – מועדון כדורגל ממונקו מונקו (כדורסל) – מועדון כדורסל ממונקו מונקו (גופן) (אנ') – גופן מובנה ב-macOS אישים ששם משפחתם מונקו חואן מונקו – טניסאי ארגנטינאי לורנצו מונקו – צייר איטלקי ליסה מונקו – משפטנית אמריקאית מריו דל מונקו – זמר טנור איטלקי
ביזת רומא (455)

בשנת 455 לספירה התקיימה הביזה השלישית של רומא, אחת מבין ארבעת אירועי הביזה שהתרחשו בעת העתיקה. הביזה התבצעה על ידי שבטים ונדלים שהיו במלחמה עם קיסר האימפריה הרומית המערבית, פטרוניוס מקסימוס. בשנות ה-40 של המאה ה-5 השיאו המלך הוונדלי גאיזריק והקיסר הרומי ולנטיניאנוס השלישי את ילדיהם הונריק ויודוקיה בנישואים פוליטיים על מנת לחזק את הברית ביניהם ובשנת 442 חתמו על הסכם שלום (הנישואים התעכבו בשל גילה הצעיר של יודוקיה). ב-455 נרצח ולנטיניאנוס ופטרוניוס מקסימוס עלה לשלטון. פטרוניוס התחתן עם אלמנתו של ולנטיאנוס ליקיניה אודוקסיה וחיתן את בנו פלדיוס עם יודוקיה כשהוא מבטל בזאת את אירוסיה להונריק. אולם אודוקסיה שזעמה על רצח בעלה ולנטיאנוס פנתה לעזרה מהוונדלים על מנת להדיח את פטרוניוס מהשלטון, הדבר תאם את שאיפותיו של גאיזריק שטען כי הפרת ברית הנישואין לבנו מהווה עילה לביטול הברית ביניהם והשתמש בעילה זו על מנת לתקוף ולבזוז את רומא והפליג עם אניותיו כשהוא נוחת בנמל אוסטיה, ומשם התקדם לעבר רומא. לפני שחדרו לעיר הרסו הוונדלים את כל האקוודוקטים של רומא. בתגובה להסתערות הוונדלים ניסו פטרוניוס וחייליו לברוח מהעיר, אך זה נתפס ונהרג על ידי המון רומאי זועם מחוץ לשערי העיר, ככל הנראה יחד עם בנו פלדיוס. לפי מקורות מהתקופה ביקש האפיפיור לאו הראשון להימנע מהרס העיר ומפגיעה בתושביה, גאיזריק נענה לבקשתו ושערי העיר נפתחו בפניו ללא שפיכות דמים. גאיזריק בזז כמות גדולה של אוצרות מרומא והחריב מבנים רבים בעלי חשיבות היסטורית ותרבותית כגון מקדש יופיטר הקפיטוליני ממנו הסיר את רעפי הברונזה והזהב עם זאת נמנע מפגיעה במבנים נוצריים. ביזת 455 נחשבת יסודית יותר מהביזה הוויזיגותית של 410 ונמשכה 14 ימים רצופים, בעוד שהוויזיגותים שהו רק שלושה ימים בתוככי רומא. על אף שגאיזריק נמנע מטבח בתושבי העיר הוא לא היסס לשבות רומאים רבים, אותם לקח כעבדים. הכינוי ונדליזם שהפך למטבע לשון רווח מתקשר לחורבן הרב שהותירו אחריהם הוונדלים ברומא. עם זאת יש מחלוקת בין החוקרים לגבי היקף החורבן וממדיו. מדיה וקבצים בנושא ביזת רומא בוויקישיתוף
חיים חג'ג'

חיים חג'ג' (נולד ב-15 באוקטובר 1975) הוא כדורגלן עבר ישראלי, ששיחק בעמדת הקשר. חג'ג' גדל בראשון לציון ושיחק כילד במועדון ספורט שיכון המזרח והפועל ראשון לציון לפני שעבר למחלקת הנוער של מכבי תל אביב. ב-7 בנובמבר 1992 ערך את הופעת הבכורה בבוגרים במשחק במסגרת גביע הטוטו נגד בית"ר תל אביב. בתחילת עונת 1998/1999 חג'ג' ערך מספר הופעות בגביע הטוטו ובמסגרת הליגה, לפני שעבר להפועל חיפה, עימה זכה באליפות היחידה בתולדותיה. בהמשך שיחק חג'ג' בהפועל באר שבע והפועל ראשון לציון (כדורגל), לפני שחזר למועדון ספורט שיכון המזרח לעונת אחת לפני שפרש מכדורגל. לחג'ג' עשר הופעות ושער אחד בנבחרת הצעירה. כיום חג'ג' מאמן בחוגי ילדים במסגרת החברה העירונית ראשון לציון. חג'ג' הוא שומר שבת. מכבי תל אביב אליפות: 1994/1995, 1995/1996 גביע המדינה: 1993/1994, 1995/1996 גביע הטוטו: 1992/1993, 1998/1999 הפועל חיפה אליפות: 1998/1999 חיים חג'ג', באתר ההתאחדות לכדורגל בישראל חיים חג'ג', באתר Transfermarkt חיים חג'ג', באתר FootballDatabase.eu אשר גולדברג, ‏‏כוכב הכדורגל משיכון המזרח: לאן נעלם חיים חג'ג'?, באתר ספורט1, 29 בינואר 2021 משה גוזגל, חיים חג'ג' כבר לא מתגעגע למכבי, באתר ynet, 8 בספטמבר 2001
פרס ברברה דקס

פרס ברברה דקס (באנגלית: Barbara Dex Award) היה פרס הניתן מדי שנה עבור "התלבושת הגרועה ביותר", שלבש אמן על בימת תחרות הזמר של האירוויזיון. הפרס נוסד ב-1997 על ידי אדווין ואן ת'ילו ורוב פארדקאם, מייסדי אתר האינטרנט של ההולנדי של מעריצי האירוויזיון "The House of Eurovision". הפרס נקרא על שמה של ברברה דקס, הזמרת שייצגה את בלגיה באירוויזיון 1993, בו לבשה שמלת שיפון שקופה למחצה שנעשתה בהכנה עצמית, בראיון ב-2006 אמרה דקס שהיא לא רואה דבר רע בפרס זה שנקרא על שמה. ב-13 במרץ 2022, Songfestival.be הודיעו כי הם יפסיקו להביא את פרס ברברה דקס, בשל הקונוטציה השלילית הקשורה אליו. במקום זאת, האתר יארגן פרס חדש אשר יחליף את פרס ברברה דקס, עבור "התלבושת הבולטת ביותר". אתר האינטרנט הרשמי של פרס ברברה דקס (באנגלית, בצרפתית ובהולנדית) אבי זייקנר, ברברה דקס השיקה בוטיק אופנה בבלגיה, באתר Euromix,‏ 19 באוקטובר 2019 Barbara Dex Award: The end of an era, Songfestival.be, ‏2022-03-13 (באנגלית) ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.